Twee vir rookinaseming behandel ná brand by werkplekNooddienste op die toneel. Foto: Verskaf Twee mense is Dinsdag vir rookinaseming behandel nadat ŉ brand by ŉ sakeonderneming in Kimberley in die Noord-Kaap uitgebreek het. Volgens Russel Meiring, woordvoerder van ER24, is die onderneming waar die brand uitgebreek het in Bultfonteinweg geleë. “Die gebou was reeds ontruim toe paramedici by die toneel opgedaag het en ŉ groot groep mense het buite by ŉ bymekaarkomplek gestaan,” het Meiring gesê. Na wat verneem word, het lede van die publiek die brand geblus. “Brandbestryders het die gebou geïnspekteer terwyl twee mense behandel is vir geringe rookinaseming.” Die twee pasiënte is na die Mediclinic Gariep geneem vir verdere behandeling. Die oorsaak van die brand word ondersoek.